CELEX: C2005/243/12
Language: et
Date: 2005-10-01 00:00:00
Title: Kohtuasi C-292/05: Eelotsusetaotlus, mille esitas Efeteio Patron 8. juuni 2005. aasta määrusega kohtuasjas Irini Lechoritou, V. Karkoulias, G. Pavlopoulos, P. Bratsikas, D. Sotiropoulos ja G. Dimopoulos versus Saksamaa Liitvabariik

1.10.2005   
            
            
               ET
            
            
               Euroopa Liidu Teataja
            
            
               C 243/8
            
         Eelotsusetaotlus, mille esitas Efeteio Patron 8. juuni 2005. aasta määrusega kohtuasjas Irini Lechoritou, V. Karkoulias, G. Pavlopoulos, P. Bratsikas, D. Sotiropoulos ja G. Dimopoulos versus Saksamaa Liitvabariik
   (Kohtuasi C-292/05)
   (2005/C 243/12)
   Kohtumenetluse keel: kreeka
   Euroopa Ühenduste Kohus on saanud Efeteio Patron'i 8. juuni 2005. aasta määrusega esitatud eelotsusetaotluse kohtuasjas Irini Lechoritou, V. Karkoulias, G. Pavlopoulos, P. Bratsikas, D. Sotiropoulos ja G. Dimopoulos v. Saksamaa Liitvabariik, mis saabus kohtukantseleisse 20. juulil 2005.
   Efeteio Patron küsib Euroopa Kohtult eelotsust järgmistes küsimustes:
   
               1.
            
            
               Kas Brüsseli konventsiooni materiaalsesse rakendusalasse vastavalt selle artiklile 1 langevad ka füüsiliste isikute esitatud kahju hüvitamise hagid lepinguosalise riigi vastu, kes on tsiviilõiguslikult vastutav oma relvajõudude tegevuse või tegevusetuse eest, kui see tegevus või tegevusetus leidis aset hageja elukohariigi sõjalise okupatsiooni ajal pärast kostja poolt läbiviidud vallutussõda, olles ilmselgelt vastuolus sõjaõigusega ja kujutades endast inimsusevastaseid kuritegusid?
            
         
               2.
            
            
               Kas Brüsseli konventsiooni süsteemiga on kooskõlas kostjaks oleva riigi immuniteedi vaie, mille tagajärg, kui vastus küsimusele on jaatav, on see, et konventsiooni kohaldamine on automaatselt välistatud ja seda iseäranis kostja relvajõudude tegevuse ja tegevusetuse osas, mis leidis aset enne selle konventsiooni jõustumist, st aastatel 1941 kuni 1944?